《游慈云》
宋代·陈著

晓日烘晴一白晞，青蛙踏滑叩禅扉。
千山流水溪声活，二麦涵滋野色肥。
僵卧不妨晴又出，兴来谁肯夜空归。
弟兄欢笑儿扶醉，满袖新诗下翠微。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。